רלית אוצלוטית

רלית אוצלוטית (שם מדעי: Micropygia schomburgkii) היא מין של עוף ביצה דרום אמריקאי ממשפחת הרליתיים והיא המין היחידי בסוגה.

זוהי רלית קטנה שאורכה 15 ס"מ בממוצע ומשקלה 25-40 גרם. היא בעלת מקור עדין וגוף חום-ורדרד עם כנפים כהות יותר ורגליים אפורות. הזכרים גדולים מהנקבות והם משמיעים קריאות חזקות בשעות הבוקר ובין הערביים כדי למשוך נקבות ולהזהיר יריבים.

הרלית חיה בטבע בסוואנות יבשות ואדמות שפלה עשבונית רטובה באזורים הטרופיים במדינות: בוליביה, ברזיל, קולומביה, קוסטה ריקה, גויאנה הצרפתית, גיאנה, פרגוואי, פרו, סורינאם וונצואלה.

קישורים חיצוניים

הערות שוליים 

טקסונים שתוארו בידי רוברט הרמן שומבורק
רליתיים
עופות יחידים בסוגם
בעלי חיים שתוארו ב-1848
בעלי חיים בסראדו
ברזיל: עופות